Diari Oficial de la Generalitat Valenciana


Sumari del DOGV 3718, del 28-03-2000 (2000/2296)

ACORD de 8 de febrer de 2000, pel qual la Direcció General de Règim Econòmic de la Conselleria de Cultura, Educació i Ciència efectua una comanda de gestió en relació amb la supervisió dels projectes d’obres que es relacionen a la Direcció General de l’Esport de la mateixa Conselleria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3718

Data del DOGV
:   28-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2296


Data del document
:   08-02-2000

Organisme emissor
:   Conselleria de Cultura, Educació i Ciència

Tipus de document
:   Acord

Descriptors 

:   * esport
    * instal·lació esportiva

ACORD de 8 de febrer de 2000, pel qual la Direcció General de Règim Econòmic de la Conselleria de Cultura, Educació i Ciència efectua una comanda de gestió en relació amb la supervisió dels projectes d'obres que es relacionen a la Direcció General de l'Esport de la mateixa Conselleria. [2000/X2296]
  
Reunits, d'una part, el director general de Règim Econòmic, senyor José Luis Serna Clares, en nom i representació de la citada Direcció General, en l'exercici de les facultats que li atribuïx l'article 12, punt 13, del Reglament Orgànic i Funcional de la Conselleria de Cultura, Educació i Ciència, aprovat per Decret del Consell 86/1999, de 30 de juliol (DOGV núm. 3.551, de 2 d'agost).
  
D'una altra part, el director general de l'Esport, senyor Gonzalo Morell Noguera, en l'exercici de les facultats que li atribuïx l'article 23 del reglament orgànic anteriorment citat.
  
Ambdós parts reconeixent-se recíprocament la capacitat d'obrar i obligant-se, en virtut de la representació que tenen, manifesten:
  
1. Que la Direcció General de Règim Econòmic de la Conselleria de Cultura, Educació i Ciència té entre les seues competències la de gestionar i efectuar la supervisió dels projectes tècnics i les construccions, d'acord amb el Reglament Orgànic i Funcional de la Conselleria de Cultura, Educació i Ciència.
  
2. Que a la Direcció General de l'Esport es troben adscrits els següents centres, en els quals es considera necessari escometre diverses obres de remodelació i condicionament:
  
- Centre de l'Esport (palau de Santa Bàrbara) situat a la plaça de Sant Nicolau, a València.
  
- Escola de la Mar de Benicàssim.
  
- Escola de Vela de Burriana
  
3. Que, tant la Direcció General de Règim Econòmic com la de l'Esport, consideren que la cooperació és essencial per a la consecució dels objectius comuns.
  
Amb este ampli sentit de col·laboració i emparant-se en la figura de la comanda de gestió prevista en l'article 15 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú, s'establix el present acord, de conformitat amb les següents:
  
Clàusules
  
Primera. Objecte de l'acord
  
L'objectiu del present acord és la formalització de la comanda de gestió que la Direcció General de Règim Econòmic efectua a la Direcció General de l'Esport per a la gestió i supervisió dels projectes tècnics i de construcció següents:
  
Centre de l'Esport (palau de Santa Bàrbara):
  
- Col·locació d'un conjunt de llums al pati (escala principal).
  
- Adaptació de l'edifici per a nova seu de la DG de l'Esport.
  
Escola de la mar de Benicàssim:
  
- Connexió elèctrica.
  
- Instal·lació de plataforma d'encallada.
  
- Condicionament de vestidors i hangar.
  
Escola de vela de Burriana:
  
- Remodelació de rampa.
  
Segona. Termini de vigència
  
El present acord estarà vigent fins a la total terminació dels treballs encomanats, sense perjuí de les revisions que es puguen realitzar per a adequar l'acord a les noves necessitats que es produïsquen.
  
Tercera. Clàusula de rescissió
  
Es podrà rescindir el present acord a proposta de qualsevol de les parts si durant la seua vigència no s'executen les prestacions establides.
  
Quarta
  
La comanda de gestió efectuada no suposa cessió de titularitat de les competències. És responsabilitat de la Direcció General de Règim Econòmic el dictat de tots aquells actes o resolucions de caràcter jurídic que donen suport o en els quals s'integre l'activitat objecte de la present comanda.
  
Quinta
  
L'acord que se subscriu no produirà efectes fins a la seua publicació en el Diari Oficial de la Generalitat Valenciana.
  
En prova de conformitat, firmen en dos exemplars i a un sol efecte el present acord, al lloc i en la data indicats més amunt.
  
El director general de Règim Econòmic,
  
JOSÉ LUIS SERNA CLARES
  
El director general de l'Esport,
  
GONZALO MORELL NOGUERA